34567H U N I O 1 5 , 2 0 1 4 Agosto 4-10 "Masapul nga Ayatem ni Jehova a Diosmo" PANID 3 KANTA: 3, 65 Agosto 11-17 "Masapul nga Ayatem ti Padam a Tao a kas iti Bagim" PANID 18 KANTA: 84, 72 Dadakkel Letrana nga Edision PASET 1
34567 Vol. 135, No. 12 JUNE 15, 2014 ILOKO Semimonthly DAGITI MAADAL NGA ARTIKULO ˝ "Masapul nga Ayatem ni Jehova a Diosmo" ˝ "Masapul nga Ayatem ti Padam a Tao a kas iti Bagim" Ilawlawag dagitoy nga artikulo ti dinakamat ni Jesu-Kristo a dua a kadakkelan a bilin iti Linteg. Ammuentayo no ania ti kayat a sawen ni Jesus idi kinunana a masapul nga ayatentayo ni Jehova iti intero a puso, kararua, ken panunottayo. Kitaenta- yo no kasanotayo a maipakita nga ay-ayatentayo ti padatayo a tao a kas iti bagitayo. Saan a mailaklako daytoy a publikasion. Maipa- paay daytoy kas paset ti sangalubongan a traba- ho a panangisuro iti Biblia a supsuportaran dagiti boluntario a donasion. Dagiti teksto iti Biblia ket naadaw iti Baro a Lubong a Patarus ti Nasantuan a Kasuratan, ma- laksid no adda sabali a naipakita. Publishers: Watchtower Bible and Tract Society of New York, Inc. 2014 Watch Tower Bible and Tract Society of Pennsylvania. Printed in Japan.
"Masapul nga Ayatem ni Jehova a Diosmo" "Masapul nga ayatem ni Jehova a Diosmo buyogen ti intero a pusom ken buyogen ti intero a kararuam ken buyogen ti intero a panunotmo." - MAT. 22:37. ANIA TI SUNGBATMO? Ania ti kaipapanan ti panangayat iti Dios? Apay a rumbeng nga ayatentayo ni Jehova? Kasanotayo a maipakita nga ay-ayatentayo ni Jehova a Dios? KINUNA ni Jesus maipapan ken Amana: "Ay-ayatek ti Ama." ( Juan 14:31) Kinunana pay: "Ti Ama adda- an panagayat iti Anak." ( Juan 5:20) Ditay pakasdaa- wan dayta ta nabayag a nagserserbi ni Jesus kas "nasi- go a managobra" ti Dios sakbay a nagbalin a tao. (Prov. 8:30) Bayat ti pannakipagtrabahona ken Jehova, adu ti nasursuro ni Jesus kadagiti kualidad ni Amana ken adu ti makagapu no apay nga ay-ayatenna. Gapu 1. Apay nga immuneg ti ayat Anakna? iti nagbaetan ti Dios ken ti HUNIO 15, 2014 PASET 1 3
iti nasinged a panagkaduada, immuneg ti ayatda iti maysa ken maysa. 2 No ay-ayatentayo ti maysa, adda nauneg a pana- ngipategtayo kenkuana. Inkanta ni salmista David: 'Addaanak iti panagayat kenka, O Jehova a pigsak.' (Sal. 18:1) Kasta koma ti rumbeng a panagriknatayo iti Dios agsipud ta ipatpategnatayo. No agtulnogtayo ken Jehova, ipakitana ti ayatna kadatayo. (Basaen ti Deuteronomio 7:12, 13.) Ngem talaga kadi a maba- lintayo nga ayaten ti Dios uray no ditay makita? Ania ti kaipapanan ti panangayat ken Jehova? Apay a rum- beng nga ayatentayo ti Dios? Ken kasanotayo a mai- pakita nga ay-ayatentayo isuna? MABALINTAYO NGA AYATEN TI DIO S 3 "Ti Dios maysa nga Espiritu," isu a saantayo a makita. ( Juan 4:24) Ngem mabalintay nga ayaten ni Jehova, ket imbilin ti Kasuratan nga ipakitatayo day- imbaga ni Moises ta a panagayat. Kas pagarigan, 2. (a) Kasanotay a maibaga nga ay-ayatentayo ti maysa? (b) Ania dagiti saludsod nga usigentayo? 3, 4. Apay a mabalintay nga ayaten ni Jehova? 4 PASET 1 TI PAGWANAWANAN
kadagiti Israelita: "Masapul nga ayatem ni Jehova a Diosmo buyogen ti isuamin a pusom ken isuamin a kararuam ken isuamin a bikasmo [wenno, bilegmo]." - Deut. 6:5. 4 Apay a mabalintay nga ayaten ti Dios? Gapu ta pinarsuanatayo nga addaan iti naespirituan a panag- kasapulan ken abilidad a mangipakita iti ayat. No maam-ammotayo ni Jehova, umuneg ti panagayattayo kenkuana ken daytoy ti mamagbalin kadatayo a na- ragsak. "Naragsak dagidiay sipapanunot iti naespiri- tuan a kasapulanda," kinuna ni Jesus, "yantangay ku- kuada ti pagarian ti langlangit." (Mat. 5:3) Maipapan iti nainkasigudan a tarigagay ti tao nga agdaydayaw, kuna ni A. C. Morrison iti libro a Man Does Not Stand Alone: "Nakaskasdaaw ta gistay amin a tattao ket agbirbirok ken mamati iti maysa a katan-okan a persona." 5 Posible kadi a masapulantayo ti Dios? Wen, agsi- pud ta kasta ti kayatna nga aramidentayo. Imbatad 5. Kasanotay nga ammo a kabaelantayo a sapulen ti Dios? HUNIO 15, 2014 PASET 1 5
dayta ni apostol Pablo idi nangasaba iti maysa a gru- po idiay Areopago. Makitkitada sadiay ti Parthenon - maysa a templo a naidedikar iti diosa a ni Athena, ti patron ti nagkauna nga Atenas. Iladawam nga ad- daka sadiay bayat nga agsasao ni Pablo maipapan iti "Dios a nangaramid iti lubong ken amin a bambanag nga adda iti dayta" sa inlawlawagna a "saan nga ag- naed [ti Dios] kadagiti templo nga inaramid ti ima." Kinuna pay ti apostol a "manipud iti maysa a tao ina- ramid [ti Dios] ti tunggal nasion dagiti tattao, tapno agnaedda iti intero a rabaw ti daga, ket inkeddeng- na dagiti naituding a tiempo ken dagiti naipasdek a pagpatinggaan ti pagnaedan dagiti tattao, tapno sapu- lenda ti Dios, no isu maarikapda ket pudno a masa- rakanda, nupay, iti kinapudnona, saan nga adayo iti tunggal maysa kadatayo." (Ara. 17:24-27) Wen, po- sible a mabirokan dagiti tattao ti Dios. Nasurok a pito ket kagudua a milion a Saksi ni Jehova ti 'pudno a nakasarak kenkuana' - ket talaga nga ay-ayatenda isuna. 6 PASET 1 TI PAGWANAWANAN
TI KAIPAPANAN TI AYAT ITI DIO S 6 Masapul nga aggubuay iti pusotayo ti panagayat- tayo ken Jehova. Impaganetget dayta ni Jesus idi in- saludsod kenkuana ti maysa a Fariseo: "Mannursuro, ania ti kadakkelan a bilin iti Linteg?" Insungbat ni Jesus: " 'Masapul nga ayatem ni Jehova a Diosmo bu- yogen ti intero a pusom ken buyogen ti intero a kara- ruam ken buyogen ti intero a panunotmo.' Daytoy ti kadakkelan ken umuna a bilin." - Mat. 22:34-38. 7 Ania ti kayat a sawen ni Jesus idi imbagana a masapul nga ayatentayo ti Dios iti 'intero a pusota- yo'? Kaipapanan dayta a masapul a makita iti tariga- gay, emosion, ken rikriknatayo nga ay-ayatentayo ni Jehova. Masapul met nga ayatentayo isuna iti 'intero a kararuatayo,' wenno iti intero a biag ken kinataota- yo. Masapul met nga ayatentayo ti Dios iti 'intero a panunottayo,' wenno iti amin nga isiptayo. Nalawag a rumbeng a naan-anay nga ayatentayo ni Jehova. 6. Ania ti imbaga ni Jesus a "kadakkelan ken umuna a bilin"? 7. Ania ti kaipapanan ti panangayat ti Dios iti (a) 'intero a pu- sotayo'? (b) 'intero a kararuatayo'? (c) 'intero a panunottayo'? HUNIO 15, 2014 PASET 1 7
8 No ayatentayo ti Dios iti intero a puso, kararua, ken panunottayo, regular nga adalentayo ti Saona, aramidentayo ti amin a kalikagumanna, ken nareg- tatayo a mangikasaba iti naimbag a damag ti Pa- garian. (Mat. 24:14; Roma 12:1, 2) No pudpudno nga ay-ayatentayo ni Jehova, ad-adda nga umadanita- yo kenkuana. (Sant. 4:8) Siempre, saantayo a mada- kamat ti amin a makagapu no apay a masapul nga aya- tentayo ti Dios. Ngem usigentayo ti sumagmamano kadagita. NO APAY A MASAPUL NGA AYATENTAYO NI JEHOVA 9 Ni Jehova ti Namarsua ken Manangipaay iti ka- sapulantayo. "Babaen kenkuana addaantayo ti biag ken aggunaytayo ken addatayo," kinuna ni Pablo. (Ara. 17:28) Inted kadatayo ni Jehova ti daga kas nagsayaat a pagtaengantayo. (Sal. 115:16) Ipapaayna met ti tara- on ken dadduma pay a kasapulantayo tapno masusti- 8. No pudpudno nga ay-ayatentayo ti Dios, ania ti aramiden- tayo? 9. Apay nga ay-ayatem ni Jehova kas Namarsua ken Manangi- paay iti kasapulantayo? 8 PASET 1 TI PAGWANAWANAN
ner ti biagtayo. Gapuna, naibaga ni Pablo kadagiti ma- nagdaydayaw iti idolo a taga-Listra a ti "Dios a sibi- biag . . . saanna a binay-an nga awan mangsaksi iti ba- gina iti panagaramidna ti naimbag, nga inikkannakayo kadagiti tudo manipud langit ken kadagiti nabunga a panawen, a pinunnona a naan-anay dagiti pusoyo iti ta- raon ken ragsak." (Ara. 14:15-17) Saan kadi a maysa dayta a rason nga ayatentayo ti Naindaklan a Na- marsua ken naayat a Manangipaay iti kasapulantayo? - Ecl. 12:1. 10 Ti Dios ti nangaramid iti pamay-an tapno maik- kat ti basol ken ipapatay a natawidtayo ken Adan. (Roma 5:12) Wen, "ti Dios irekomendana ti bukodna nga ayat kadatayo ta, bayat a managbasoltayo pay laeng idi, ni Kristo natay a maipaay kadatayo." (Roma 5:8) Rumbeng laeng nga agyamantayo ken Jehova gapu iti inaramidna a pamay-an tapno mapakawan dagiti basol- tayo no agbabawi ken mamatitayo iti daton a subbot ni Jesus. - Juan 3:16. 10. Ania koma ti panagriknatayo maipapan iti daton a subbot nga impaay ti Dios? HUNIO 15, 2014 PASET 1 9
11 Impaayannatay ni Jehova iti namnama nga ag- biag nga agnanayon. (Roma 15:13) Gapu iti namna- ma nga inted ti Dios, maibturantayo dagiti pannaka- suot ti pammatitayo. Dagiti napulotan nga agtalinaed a 'matalek agingga ken patay maitedto kadakuada ti korona ti nailangitan a biag.' (Apoc. 2:10) Dagiti na- sungdo a mangnamnama nga agbiag nga agnanayon ditoy daga tagiragsakendanto dagiti naikari a bendision para iti sangalubongan a Paraiso. (Luc. 23:43) Ania ti gagangay a mariknatayo kadagita a namnama? Saan kadi a makariknatayo iti aglaplapusanan a rag-o ken talna, kasta met iti panagayattayo iti Daydiay mang- mangted iti "tunggal naimbag a sagut ken tunggal naan-anay a rangkap"? - Sant. 1:17. 12 Impaayannatayo ti Dios iti namnama a panagu- ngar. (Ara. 24:15) Siempre, maladingitantayo no ma- tay ti maysa a dungdungnguentayo. Ngem gapu iti namnama a panagungar, 'saantayo nga agladingit a kas iti dadduma nga awanan namnama.' (1 Tes. 4: 13) Gapu iti ayatna, magagaran ni Jehova a Dios a 11, 12. Aniada a namnama ti impaay kadatayo ni Jehova? 10 PASET 1 TI PAGWANAWANAN
mangpagungar kadagiti natay, nangnangruna kadagi- diay matalek, a kas ken nalinteg a Job. ( Job 14:15) Anian a ragsaktayo inton agkikita manen dagiti agka- kapamilia ken aggagayyem gapu iti panagungar. Day- toy a nakaskasdaaw a namnama ti pakatignayantayo nga ad-adda pay a mangayat iti nailangitan nga Ama- tayo! 13 Talaga a maseknan kadatayo ni Jehova. (Basa- en ti Salmo 34:6, 18, 19; 1 Pedro 5:6, 7.) Gapu ta ammotayo a kanayon a nakasagana a tumulong ti na- ayat a Diostayo kadagidiay matalek kenkuana, natal- ged ti riknatayo kas paset ti 'arban iti pagpaarabanna.' (Sal. 79:13) Nabatad met ti ayat ti Dios kadatayo ka- dagiti ibanagnanto babaen ti Mesianiko a Pagarian. In- ton ti pinilina nga Ari a ni Jesu-Kristo maikkatnan ti kinaranggas, panangirurumen, ken kinadakes ditoy daga, matagiragsakton ti natulnog a tattao ti manayon a talna ken kinarang-ay. (Sal. 72:7, 12-14, 16) Saan kadi ngarud a matignaytayo a mangayat iti nadungngo 13. Ania ti pammaneknek a talaga a maseknan ti Dios kada- tayo? HUNIO 15, 2014 PASET 1 11
a Diostayo iti intero a puso, kararua, ken panunotta- yo? - Luc. 10:27. 14 Impaayannatayo ni Jehova iti dakkel a pribilehio nga agserbi kas Saksina. (Isa. 43:10-12) Ay-ayatenta- yo ti Dios ta inikkannatayo iti gundaway a mangsupor- ta iti Pagarianna ken mangiranud iti namnamatayo ka- dagiti amin nga agsagsagaba. Kasta met, mamati ken agtalektayo iti naimbag a damag nga idekdeklaratayo gapu ta naibatay dayta iti Sao ti pudno a Dios, a da- giti karina ket di pulos mapaay. (Basaen ti Josue 21:45; 23:14.) Awan patinggana dagiti bendision ken makagapu nga ayatentayo ni Jehova. Ngem kasanota- yo a maipakita nga ay-ayatentayo isuna? KASANOTAYO A MAIPAKITA NGA AY-AYATENTAYO TI DIO S? 15 Regular nga adalen ken iyaplikar ti Sao ti Dios. No kasta ti aramidentayo, ipakpakitatayo nga ay-aya- tentayo ni Jehova ken kayattayo a ti saona ti agbalin a 'silaw iti danatayo.' (Sal. 119:105) No agpaspasartayo 14. Ania a dakkel a pribilehio ti impaay kadatayo ti Dios? 15. Kasano a makatulong kadatayo ti panangadal ken panang- yaplikar iti Sao ti Dios? 12 PASET 1 TI PAGWANAWANAN
iti rigat, maliwliwatayo kadagiti naayat a pammatalged a kas kadagitoy: "Ti puso a nadunor ken naidagel, O Dios, saanmonto nga umsien." "Ti bukodmo a naa- yat a kinamanangngaasi, O Jehova, sinarsaranaynak. Idi a ti mangrirriribuk a pampanunotko immaduda iti unegko, dagiti bukodmo a pangliwliwa rinugianda a sappuyoten ti kararuak." (Sal. 51:17; 94:18, 19) Maa- sian ni Jehova kadagiti agsagsagaba, ket kasta met ti marikna ni Jesus. (Isa. 49:13; Mat. 15:32) No adalen- tayo ti Biblia, agbalintayo a sipapanunot iti naayat a pannakaseknan ni Jehova ken umuneg ti panagayatta- yo kenkuana. 16 Regular nga agkararag iti Dios. Ti panagka- raragtayo ad-adda a pasingedennatayo iti "Manag- dengngeg iti kararag." (Sal. 65:2) No makitatayo a sungsungbatan ti Dios dagiti kararagtayo, umuneg ti panagayattayo kenkuana. Kas pagarigan, mabalin a na- riknatayo a dina impalubos a masulisogtayo iti labes ti kabaelantayo. (1 Cor. 10:13) No sipapasnek nga 16. Kasano nga umuneg ti panagayattayo iti Dios no regular nga agkararagtayo kenkuana? HUNIO 15, 2014 PASET 1 13
iyararawtayo ken Jehova ti pakarigatanyo, mabalin a mariknatayo ti "talna ti Dios" - ti kalmado a rikna a ni laeng Jehova ti makaipaay. (Fil. 4:6, 7) No daddu- ma, mabalin a siuulimek nga agkararagtayo a kas ken Nehemias ket inton agangay, makitatayo ti panang- sungbat ni Jehova iti kararagtayo. (Neh. 2:1-6) Bayat a 'reggetantayo ti agkararag' ken makitkitatayo a sung- sungbatan ni Jehova dagiti panagpakaasitayo, umuneg ti panagayattayo kenkuana kasta met ti panagtalekta- yo a tulongannatayo a mangdaer iti dadduma pay a suot. - Roma 12:12. 17 Tumabuno a kanayon kadagiti Nakristianuan a gimong, asamblea, ken kombension. (Heb. 10:24, 25) Aguummong idi dagiti Israelita tapno dumngeg ken agsursuroda maipapan ken Jehova, iti kasta makapag- daydayawda kenkuana buyogen ti nauneg a panagraem ken masurotda ti Lintegna. (Deut. 31:12) No tala- ga nga ay-ayatentayo ti Dios, saan a makapadagsen kadatayo ti panangtungpal iti pagayatanna. (Basaen 17. No ay-ayatentayo ti Dios, kasano koma ti panangmatmatta- yo kadagiti gimong? 14 PASET 1 TI PAGWANAWANAN
ti 1 Juan 5:3.) Gapuna, ditay koma ipalubos nga adda makalapped iti pannakigimongtayo. Ditay la ket- di kayat a mapukaw ti damo nga ayattayo ken Jehova. - Apoc. 2:4. 18 Sireregta nga ikasaba ti "kinapudno ti naimbag a damag." (Gal. 2:5) Ti ayattayo iti Dios ti mangtig- nay kadatayo a mangikasaba iti Mesianiko a Pagarian ti dungdungnguenna nga Anak, nga "agsakay maipu- on ti kinapudno" inton Armagedon. (Sal. 45:4; Apoc. 16:14, 16) Anian a makaparagsak ti tumulong kadagi- ti tattao a mangammo iti ayat ti Dios ken iti karina a baro a lubong! - Mat. 28:19, 20. 19 Ipakita ti panagyaman iti urnos ti Dios a pana- ngipastor iti arbanna. (Ara. 20:28) Impaay kadatayo ni Jehova dagiti Kristiano a panglakayen a kanayon a maseknan iti pagimbagantayo. Dagiti panglakayen ket "kas paglemmengan a lugar manipud iti angin ken lu- gar a pakaitalimengan manipud iti natutudo a bagyo, 18. Ania ti kayattayo nga aramiden no ay-ayatentayo ti Dios? 19. Apay a masapul nga apresiarentayo ti urnos ni Jehova a pa- nangipastor iti arbanna? HUNIO 15, 2014 PASET 1 15
kas barbaresbes ti danum iti awanan danum a pagilian, kas salinong ti maysa a [dakkel] a bato iti napaksuyan a daga." (Isa. 32:1, 2) Anian a yamantayo no adda pag- lemmengantayo manipud iti napigsa nga angin wenno makapaketter a bagyo! Agyamantay met iti linong nga ipaay ti dakkel a bato no makasinit ti pudot ti init. Na- yarig kadagita ti naespirituan a tulong ken bang-ar nga ipapaay dagiti panglakayen. No agtulnogtayo kadagiti mangidadaulo kadatayo, ipakpakitatayo nga ap-apresia- rentayo dagitoy a "sagut a tattao" ken iparparanga- rangtayo ti ayattayo iti Dios ken ni Kristo, ti Ulo ti kongregasion. - Efe. 4:8; 5:23; Heb. 13:17. PARAYRAYEM TI AYATMO ITI DIO S 20 No kayatmo ti agbalin a nasinged ken Jehova, ag- balinka a 'managtungpal iti sao, saan a managdeng- ngeg laeng.' (Basaen ti Santiago 1:22-25.) Ti maysa a "managtungpal" ket addaan iti pammati a mangtig- nay kenkuana a sireregta a mangasaba ken makipaset kadagiti gimong. No talaga nga ay-ayatem ni Jehova, 20. Kasanom a mayaplikar ti Santiago 1:22-25 no ay-ayatem ti Dios? 16 PASET 1 TI PAGWANAWANAN
pagtulnogam ti 'perpekto a lintegna,' a pakairamanan ti amin a kalikagumanna kenka. - Sal. 19:7-11. 21 No ay-ayatem ni Jehova, kanayon a naimpusuan nga agkararagka kenkuana. Inkanta ni salmista David maipapan iti inaldaw a panagpuor iti insienso nga im- bilin ti Linteg ti tulag: "Ti kararagko maisagana koma kas insienso iti sanguanam [Jehova], ti panangitag-ay kadagiti dakulapko kas ti daton a bukbukel iti rabii." (Sal. 141:2; Ex. 30:7, 8) Sapay koma ta ti napakumba- ba a panagpakpakaasim, napasnek nga ararawmo, ken naimpusuan a panangidayaw ken panagyamanmo iti Dios ket makaay-ayo a kas iti nabanglo nga insienso. - Apoc. 5:8. 22 Imbaga ni Jesus a masapul nga ayatentayo ti Dios kasta met ti padatayo a tao. (Mat. 22:37-39) Maam- muantayo iti sumaruno nga artikulo no kasano a ti pa- nagayattayo ken Jehova ken kadagiti prinsipiona tulo- ngannatayo a makilangen ken mangipakita iti ayat iti padatayo a tao. 21. Ania koma ti pakayarigan dagiti naimpusuan a kararagmo? 22. Ania a kita ti ayat ti mailawlawag iti sumaganad nga arti- kulo? HUNIO 15, 2014 PASET 1 17
"Masapul nga Ayatem ti Padam a Tao a kas iti Bagim" "Ti maikadua [a bilin] isu daytoy, 'Masapul nga ayatem ti padam a tao a kas iti bagim.'" - MAT. 22:39. ANIA TI SUNGBATMO? Ania ti kayat a sawen ti panangayat iti padatayo a tao? Apay a masapul nga ipakitatayo ti ayat iti padatayo a tao? Kasanotay a maipakita dayta? Ania ti dadduma nga aspeto ti ayat a nadakamat iti 1 Corinto 13:4-8? KAS panangsubok, insaludsod ti maysa a Fariseo ken Jesus: "Mannursuro, ania ti kadakkelan a bilin iti Linteg?" Kas nadakamat iti napalabas nga artiku- lo, kinuna ni Jesus a "ti kadakkelan ken umuna a bi- lin" ket: "Masapul nga ayatem ni Jehova a Diosmo buyogen ti intero a pusom ken buyogen ti intero a kararuam ken buyogen ti intero a panunotmo." Inna- yon ni Jesus: "Ti maikadua, nga umasping iti dayta, 1, 2. (a) Ania ti imbaga ni Jesus a maikadua a kadakkelan a bilin iti Linteg? (b) Ania dagiti saludsod nga usigentayo? 18 PASET 1 TI PAGWANAWANAN
isu daytoy, 'Masapul nga ayatem ti padam a tao a kas iti bagim.' " - Mat. 22:34-39. 2 Imbaga ni Jesus a masapul nga ayatentayo ti pa- datayo a tao a kas iti bagitayo. Gapuna, nasayaat nga isaludsodtayo: Ania ti kayat a sawen ti panangayat iti padatayo a tao? Kasano a maipakitatayo dayta? TI KAYAT A SAWEN TI PANANGAYAT ITI PADATAYO A TAO 3 Usigentayo ti kinuna ni Jesus idi insaludsod ti maysa a managinlilinteg: "Asino a pudpudno ti pa- dak a tao?" Kas sungbat, dinakamat ni Jesus ti ilus- trasion maipapan iti naimbag a Samaritano. (Basa- en ti Lucas 10:29-37.) Nalabit ekspektarentayo a maasian ti maysa a padi ken maysa a Levita no ma- kakitada iti maysa a lalaki a natakawan, nakabka- bil, ken agngangabiten a matay. Nupay kasta, linikli- kan ken linabsanda lattan ti lalaki. Ngem tinulongan 3, 4. (a) Ania nga ilustrasion ti inusar ni Jesus idi naisaludsod kenkuana: "Asino a pudpudno ti padak a tao"? (b) Kasano a ti- nulongan ti Samaritano ti maysa a lalaki a natakawan, nakab- kabil, ken agngangabiten a matay? (Kitaen ti ladawan iti pa- nid 17 iti regular nga edision.) HUNIO 15, 2014 PASET 1 19
isuna ti maysa a Samaritano - maysa nga indibidual a mangraraem iti Mosaiko a Linteg ken lalaisen da- giti Judio. - Juan 4:9. 4 Ti naimbag a Samaritano binukbokanna iti lana ken arak dagiti sugat ti lalaki tapno umimbag. Im- panna iti maysa a pagdagusan ken nangted iti dua a denario, a katupag ti dua nga aldaw a sueldo, iti agay-aywan iti pagdagusan. (Mat. 20:2) Nabatad nga addaan dayta a Samaritano iti pudpudno nga ayat iti padana a tao. Ipakita ngarud ti ilustrasion ni Jesus a rumbeng a kaasian ken ayatentayo ti padata- yo a tao. 5 Manmano itan ti naasi a tattao a kas iti naimbag a Samaritano. Nangnangruna a kasta kadagitoy 'ma- udi nga al-aldaw' ta adu dagiti tattao nga awanan iti nainkasigudan nga ayat, naranggas, ken awanan pa- nagayat iti kinaimbag. (2 Tim. 3:1-3) Kas pagarigan, usigentayo ti napasamak idi Oktubre 2012 idi dini- digra ti Hurricane Sandy ti New York City. Iti may- 5. Kasano nga impakita dagiti Saksi ni Jehova ti ayatda iti pa- dada a tao iti kallabes a kalamidad? 20 PASET 1 TI PAGWANAWANAN
sa a napalaluan a lugar, dagiti mananggundaway ti- nakawanda dagiti residente nga agsagsagaba gapu iti kaawan ti koriente, pagpapudot, ken dadduma pay a kasapulan. Ngem dagiti Saksi ni Jehova iti dayta a lu- gar nangaramidda iti urnos a tumulong kadagiti ka- kabsat ken iti sabsabali. Ar-aramiden dayta dagiti Kristiano ta ay-ayatenda ti padada a tao. Ania ti dad- duma pay a pamay-an a maipakitatayo ti ayattayo iti padatay a tao? NO KASANO A MAIPAKITATAYO TI AYAT ITI PADATAYO A TAO 6 Tulongan dagiti tattao iti naespirituan. Ar- aramidentayo daytoy babaen ti panangipaaytayo ka- dakuada iti "liwliwa manipud iti Kasuratan." (Roma 15:4) Ipakpakitatayo a maseknantayo iti padatayo a tao no iranranudtayo ti kinapudno iti Biblia. (Mat. 24:14) Anian a nagsayaat a pribilehio ti panangiwa- ragawag iti mensahe ti Pagarian manipud iti 'Dios a mangipapaay iti namnama'! - Roma 15:13. 6. Ania a tulong manipud iti Biblia ti maipaaytayo iti padatayo a tao? HUNIO 15, 2014 PASET 1 21
7 Suroten ti Nabalitokan a Bilin. Inyebkas day- toy ni Jesus idi kinunana iti Sermonna iti Bantay: "Amin a bambanag . . . a kayatyo nga aramiden ka- dakayo dagiti tattao, masapul a kasta met ti arami- denyo kadakuada; iti kinapudnona, daytoy ti kaipa- panan ti Linteg ken dagiti Mammadto." (Mat. 7:12) No tratuentayo ti sabsabali maitunos iti imbalakad ni Jesus, tungtungpalentayo ti "Linteg" (Genesis agingga't Deuteronomio) ken "dagiti Mammadto" (dagiti libro iti Hebreo a Kasuratan nga insurat da- giti mammadto). Nalawag manipud kadagita a surat a bendisionan ti Dios dagidiay mangipakpakita iti ayat iti sabsabali. Kas pagarigan, kinuna ni Jehova babaen ken Isaias: "Salimetmetanyo ti kinahustisia, ket agaramidkayo iti nalinteg . . . Naragsak ti . . . tao a mangaramid iti daytoy." (Isa. 56:1, 2) Talaga a mabendisionantayo no tratuentayo ti sabsabali bu- yogen ti ayat ken kinalinteg. 7. Ania ti Nabalitokan a Bilin? Kasanotayo a mabendisionan no surotentayo dayta? 22 PASET 1 TI PAGWANAWANAN
8 Ayatem dagiti kabusormo. "Nangngegyo a nai- kuna, 'Masapul nga ayatem ti padam a tao ket gura- em ti kabusormo,' " kinuna ni Jesus. "Nupay kasta, kunak kadakayo: Itultuloyyo nga ayaten dagiti ka- busoryo ken ikararagan dagidiay mangidaddadanes kadakayo; tapno mapaneknekanyo ti bagbagiyo nga annak ni Amayo nga adda iti langlangit." (Mat. 5: 43-45) Kasta met ti punto ni apostol Pablo idi insu- ratna: "No ti kabusormo mabisin, pakanem; no ma- waw, ikkam iti mainum." (Roma 12:20; Prov. 25:21) Sigun iti Mosaiko a Linteg, masapul a tulongan ti maysa a tao ti kabusorna a nakusbo ti animalna gapu iti nadagsen nga awitna. (Ex. 23:5) Posible nga agba- lin nga aggayem dagiti sigud nga agkabusor no agtin- nulongda. Gapu ta ipakpakitatayo ti ayat kas Kristia- no, limmukneng ti puso ti adu kadagiti kabusortayo. No ayatentayo dagiti kabusortayo - uray siuulpit nga idaddadanesdatayo - nalabit agbalinto nga ad-adipen ni Jehova ti dadduma kadakuada! 8. Apay a rumbeng nga ayatentayo dagiti kabusortayo? Ania ti nalabit resultana no aramidentayo dayta? HUNIO 15, 2014 PASET 1 23
9 Makikappia iti amin a tattao. (Heb. 12:14) Siempre, karaman ditoy dagiti kakabsattayo, ta kinu- na ni Jesus: "No . . . ip-ipanmo ti sagutmo iti al- tar ket sadiay malagipmo a ti kabsatmo addaan iti maysa a banag a maibusor kenka, panawam ti sagut- mo sadiay sanguanan ti altar, ket mapanka; umuna a makikappiaka ken kabsatmo, ket kalpasanna, inton nakasublikan, idatonmo ti sagutmo." (Mat. 5:23, 24) Bendisionannatayo ti Dios no ayatentayo ti kabsatta- yo ken dagus a makikappiatayo kenkuana. 10 Saantay koma a manangbabalaw. "Isardengyo ti mangukom tapno saankayo a maukom," kinuna ni Jesus, "ta iti panangukom a panguk-ukomyo, mau- komkayto; ket ti rukod a pangrukrukodyo, pangru- koddanto kadakayo. Apay, ngarud, a matmatam ti garami iti mata ni kabsatmo, ngem saanmo nga imu- tektekan ti pasanggir iti bukodmo a mata? Wenno kasano a maikunam ken kabsatmo, 'Palubosannak a 9. Ania ti imbaga ni Jesus maipapan iti pannakikappia iti kab- sattayo? 10. Apay a saantay koma a manangbabalaw? 24 PASET 1 TI PAGWANAWANAN
mangikkat iti garami iti matam'; idinto ta, adtoy! maysa a pasanggir ti adda iti bukodmo a mata? Ma- naginsisingpet! Umuna nga ikkatem ti pasanggir iti bukodmo a mata, ket kalpasanna makitamto a sila- lawag no kasano nga ikkaten ti garami iti mata ni kabsatmo." (Mat. 7:1-5) Anian a nagsayaat a pam- malagip a ditay koma kritikaren dagiti babassit a bid- dut ti sabsabali ta amangan no daddadakkel pay da- giti bidduttayo! NAISANGSANGAYAN A PANANGIPAKITA ITI AYAT 11 Kayattayo nga ipakita ti ayat iti padatayo a tao iti naisangsangayan a pamay-an. Kas ken Jesus, ikas- kasabatayo ti naimbag a damag ti Pagarian. (Luc. 8:1) Imbilin ni Jesus kadagiti pasurotna a 'mangara- midda iti ad-adalan kadagiti tattao iti amin a nasion.' (Mat. 28:19, 20) No itungtungpaltayo dayta nga an- nongen, tultulongantayo ti padatayo a tao a puma- naw iti nalawa ken akaba a dalan nga agturong iti 11, 12. Kasano a maipakitatayo ti ayat iti padatayo a tao iti na- isangsangayan a pamay-an? HUNIO 15, 2014 PASET 1 25
pannakadadael ket magna iti nailet a dalan nga ag- turong iti biag. (Mat. 7:13, 14) Masiguradotayo a bendisionan ni Jehova ti kasta a panagregget. 12 Kas ken Jesus, tultulongantayo dagiti tattao nga agbalin a sipapanunot iti naespirituan a kasapulan- da. (Mat. 5:3) Babaen ti panangiranudtayo iti "na- imbag a damag ti Dios," tultulongantayo dagidiay mayat a mangpennek iti naespirituan a kasapulanda. (Roma 1:1) No awatenda ti mensahe ti Pagarian, ma- ikappiada iti Dios babaen ken Jesu-Kristo. (2 Cor. 5: 18, 19) Isu a babaen ti panangikasabatayo iti naim- bag a damag, maipakitatayo ti ayattayo iti padatayo a tao iti nakapatpateg a pamay-an. 13 Babaen ti epektibo a panagsarungkar ken pa- nangyadal iti Biblia, masursuruantayo dagiti tattao a mangsurot kadagiti nalinteg a pagalagadan ti Dios. Gapu iti daytoy, mabalin a matignay ti iyad-adalanta- yo a mangaramid iti nasken a panagbalbaliw iti biag- na. (1 Cor. 6:9-11) Anian a makaparagsak a makita 13. Ania ti riknam iti pannakiramanmo iti trabaho a panangi- waragawag iti Pagarian? 26 PASET 1 TI PAGWANAWANAN
a tultulongan ti Dios dagidiay "siuumiso nga aganna- yas iti agnanayon a biag" a mangaramid iti kasapu- lan a panagbalbaliw tapno agbalinda a nasinged ken- kuana. (Ara. 13:48) Adu a dati a maup-upay ken madandanagan unay ti nagbalinen a naragsak ken ag- taltaleken iti nailangitan nga Amatayo. Makaparag- sak a makita ti naespirituan nga irarang-ay dagiti kabbaro! Saan kadi a maysa a bendision ti panangi- pakita iti ayat iti padatayo a tao iti naisangsangayan a pamay-an kas manangiwaragawag iti Pagarian? NAIPALTIING A PANNAKAILADAWAN TI AYAT 14 No iyaplikartayo ti insurat ni Pablo maipapan iti panangipakita iti ayat iti padatayo a tao, malikli- kantayo ti adu a problema, agbalintayo a naragsak, ken bendisionannatayo ti Dios. (Basaen ti 1 Corin- to 13:4-8.) Repasuentayo biit ti imbaga ni Pablo ken kitaentayo no kasanotayo a maipakita dayta iti pan- nakilangentayo iti sabsabali. 14. Mangdakamat iti sumagmamano nga aspeto ti ayat a naila- nad iti 1 Corinto 13:4-8. HUNIO 15, 2014 PASET 1 27
15 "Ti ayat mabayag-panagituredna ken manang- ngaasi." No kasano a naanus ken naasi ti Dios ka- dagiti imperpekto a tattao, naanus ken naasitayo met koma kadakuada no nagbiddutda wenno nakapagsao ken nakaaramidda iti di nasayaat kadatayo. "Ti ayat saan a managimon," isu a ti pudno nga ayat lapdan- natayo nga umapal iti sanikua ti sabsabali wenno iti pribilehioda iti kongregasion. Kasta met, no adda ayattayo, saantay nga agpangas wenno agpannakkel. Kunaen ti Biblia a kagura ni Jehova "dagiti natang- sit a mata ken ti napangas a puso, [a] pagsilawan da- gidiay nadangkes, ket basol." - Prov. 21:4. 16 Gapu iti ayat, nasayaat ti pannakilangentayo iti padatayo a tao. Saantay a pagulbodan ken saantay a takawan wenno pagaramidan ida iti aniaman a banag a di maitunos iti linlinteg ken pagalagadan ni Jehova. Gapu iti ayat, sipapanunottayo iti pagimbagan ti sab- sabali imbes a ti laeng pagimbagantayo. - Fil. 2:4. 15. (a) Apay a naanus ken naasitayo koma? (b) Apay a rumbeng a liklikantayo ti agimon ken agpangas? 16, 17. Kasanotayo a mayaplikar ti 1 Corinto 13:5, 6? 28 PASET 1 TI PAGWANAWANAN
17 Ti pudpudno nga ayat ket saan nga alisto nga agpungtot ken 'saan nga aging-ingpen' iti sakit ti nakem. Ditay koma ilislista ti nagbasolan kadata- yo ti sabsabali. (1 Tes. 5:15) No ing-ingpentayo ti sakit ti nakemtayo, saan a maay-ayo ni Jehova kadatayo, ket kaslatayo mangpaypaypay iti beggang a mabalin a bigla a sumged, a pakadangrantayo ken ti sabsabali. (Lev. 19:18) Gapu iti ayat, pagrag- oantayo ti kinapudno, ket ditay 'agrag-o iti kinakil- lo,' uray no ti tao a manggurgura kadatayo ket mai- rurumen wenno agsagaba. - Basaen ti Proverbio 24: 17, 18. 18 Usigentayo ti kanayonan a panangdepinar ni Pablo iti ayat. Kinunana a ti ayat "anusanna ti amin a bambanag." No adda nakasair kadatayo a dumaw- dawat iti pammakawan, matignaytayo a mangpaka- wan gapu iti ayat. Ti ayat "patienna ti amin a bamba- nag" iti Sao ti Dios ken tignayennatayo nga agyaman iti naespirituan a taraon a maipapaay kadatayo. Ti 18. Ania ti maadaltayo maipapan iti ayat iti 1 Corinto 13:7, 8? HUNIO 15, 2014 PASET 1 29
ayat "inanamaenna ti amin a bambanag" a nailanad iti Biblia ken tignayennatayo a mangiranud iti nam- namatayo. (1 Ped. 3:15) No adda parikuttayo, agka- raragtayo ket mangnamnamatayo a sumayaatto ti ka- sasaad. Ti ayat "ibturanna ti amin a bambanag," dagitoy man ket nagbasolan ti sabsabali, pannakai- dadanes, wenno dadduma pay a pakasuotan. Kang- runaan ti amin, "ti ayat saan a pulos aggibus." Ag- nanayonto nga iparangarang dayta dagiti natulnog a tattao. ITULTULOYMO NGA AYATEN TI PADAM A TAO A KAS ITI BAGIM 19 No iyaplikartayo ti balakad ti Biblia, maitultu- loytayo a maipakita ti ayat iti padatayo a tao. Masa- pul nga ayatentayo ti amin a tao, aniaman ti pulida. Masapul met a laglagipentayo ti kinuna ni Jesus: "Masapul nga ayatem ti padam a tao a kas iti ba- gim." (Mat. 22:39) Namnamaen kadatayo ti Dios ken ni Kristo nga ayatentayo ti padatayo a tao. No 19, 20. Ania a Nainkasuratan a balakad ti mangtignay koma kadatayo a mangipakita iti ayat iti padatayo a tao? 30 PASET 1 TI PAGWANAWANAN
marigatantayo a mangipakita iti ayat, ikararagtayo iti Dios a tulongannatayo ti nasantuan nga espiri- tuna. Iti kasta, bendisionannatayo ni Jehova ken tulongannatayo a mangipakita iti ayat. - Roma 8: 26, 27. 20 Ti bilin nga ayatentayo ti padatayo a tao a kas iti bagitayo ket naawagan iti "naarian a linteg." (Sant. 2:8) Kinuna ni Pablo kalpasan a nadaka- matna ti dadduma a bilin iti Mosaiko a Linteg: "Aniaman a sabali pay a bilin ti adda, magupgop iti daytoy a sao, nga isu ti, 'Masapul nga ayatem ti pa- dam a tao a kas iti bagim.' Ti ayat di agaramid iti dakes iti padana a tao; gapuna ti ayat isu ti kaitung- palan ti linteg." (Roma 13:8-10) Masapul ngarud nga itultuloytayo nga ipakita ti ayat iti padatayo a tao. 21 Bayat a mennamennaentayo no apay a ma- sapul nga ipakitatayo ti ayat iti padatayo a tao, 21, 22. Apay a masapul nga ayatentayo ti Dios ken ti padatayo a tao? HUNIO 15, 2014 PASET 1 31
nasayaat a panunotentayo ti kinuna ni Jesus a "pag- leggaken [ni Amana] ti initna kadagiti nadangkes a tattao ken kadagiti naimbag ket pagtuduenna kada- giti nalinteg a tattao ken kadagiti nakillo." (Mat. 5: 43-45) Masapul nga ipakitatayo ti ayat iti padatayo a tao, nalinteg man dayta wenno nakillo. Kas nada- kamaten, ti maysa a napateg a pamay-an a maipaki- tatayo ti ayat ket ti panangiranud iti mensahe ti Pagarian. Nakaad-adu a bendision ti agur-uray ka- datayo ken iti sabsabali no awatenda ti naimbag a damag! 22 Adu ti panggapuantayo a naan-anay a manga- yat ken Jehova. Adu met ti pamay-an a maipakita- tayo ti ayat iti padatayo a tao. Babaen ti panangipa- kitatayo iti ayattayo iti Dios ken iti padatayo a tao, tungtungpalentayo ti kinuna ni Jesus a dua a kapat- gan a bilin. Kangrunaanna, maay-ayotayo ti naayat a nailangitan nga Amatayo, ni Jehova. Kitaen ti wenno i-scan ti code 5 32 TI PAGWANAWANAN 1 L
I - 5 1 / 6 0 4 1 p w l 9 1 2 0 4 1


United Church of Christ in the Philippines North Luzon Jurisdiction June 18, 2017 (Sunday School Materials ALL AGE LEVEL) Maikadua a Dominggo kalpasan ti Pentecostes "Ti Espiritu Santo nga Mannarawidwid iti Iglesia" Old Testament: Jeremiah 7:1-11 (NRSV) New Testament: Matthew 23:13-28 (NRSV) PANGKABUOAN NGA PANPANUNOT Ti Espiritu Santo iturongna ti Iglesia iti pannakipagmaymaysa kadagiti tattao (kagimongan) tapno dupraken ti mananggundaway nga bileg. PANPANUNOT ITI KADA LEBEL ITI PANAGADAL N/K/YE: ME/OE: Y: Ti Espiritu Santo tulonganna ti Iglesia nga pagkaykaysaen dagit tattao nga mangaramid iti umno. Ti Espiritu Santo tulonganna ti Iglesia nga pagkaykaysaen dagit tattao nga mangaramid iti umno. Ti Espiritu Santo iturongna ti Iglesia iti pannakipagmaymaysa kadagiti tattao (kagimongan) tapno dupraken ti mananggundaway nga bileg. Ti Espiritu Santo iturongna ti Iglesia iti pannakipagmaymaysa kadagiti tattao (kagimongan) tapno dupraken ti mananggundaway nga bileg. A: PANNAKAILAWLAWAG TI TEKSTO Ti "baliwanyo" nga balikas a nausar iti bersikulo 3 ket eitibu iti Balikas a Hebreo, a kayatna a saoen, pagaramidennaka iti nasayaat. Ti bersikulo 1-4 ket maysa nga panagunget ti Dios kadagiti Israelita tapno balbaliwanda dagiti ugalida ken agaramidda iti nasayaat tapno makapagtalinaedda iti naikari a daga. Daytoy ket maysa nga ballaag kadakuada iti saan a maikanatad nga panamati nga ti Dios ket protektaranna ti temploda. Iti bersikulo 5, ti Dios idurduronna dagiti Israelita nga agbalbaliw ( Hebreo eitib - agaramid iti naimbag) ket iti bersikulo 6, nangiparang iti kongkreto nga wagas iti panagaramid iti naimbag. Ti panagaramid iti naimbag ket saan nga mangidadanes kadagiti ulila, kadagiti balo ken kadagiti ganggannaet. Dagiti inosente ket saanda nga madangran, ti dara ket saan nga agayus ken dagiti tattao ket saan nga agdaydayaw kadagiti sabali a dio-diosen. Kastoy ti ibagbaga ti Dios babaen ken Jeremias: nga dagiti Israelita ket saanda nga agpannuray iti pannakapilida kas tattao ti Dios babaen iti Templo nga impatakder ni Ari Solomon. Masapul nga napudnoda iti Dios ken agaramid iti umno ken naimbag. Iti panangaramid iti naimbag babaen iti napudno ken panagtulnog iti Dios ket mangipakita panangtalinaedna iti
lugar nga insagut ti Dios wenno saan ket maputed ti relasyonna a kas iti templo nga nagbalin a lugar dagiti mannanakaw imbes nga lugar a mangidaydayaw iti Dios. Ti balikas nga "Asikayo" ket isu ti kanayon a mabasa iti bersikulo. Ti panangipatarusda iti daytoy ket saan a nabaliwan sipud pay idi immuna a pannakaisuratna tapno maipakita ti kinapudno ti menshae ni Jesus kadagiti agar-aramid kadagiti saan a nasayaat. Dagiti ipokrito ket mailadladawan kas artista wenno agak-akem iti maysa nga pabuya. Ipakpakita daytoy nga ni Jesus ket saanna nga ayunan ti kina-relihioso dagiti Iskriba ken Fariseo. Ta dagitoy nga tattao ket pammarang laeng ti ipakpakitada kadagiti tattao. Kalaksidan kadagiti Iskriba ken Fariseo, dagiti bulag iti templo ket nairaman met laeng iti panangballaag ti Dios. Gapu ta ik-ikkanda ti kinapateg ti balitok ngem ti altar ti templo. Mangipakpakita nga napatpateg ti balitok ngem ti altar isu met nga mangipakpakita iti kinamanaginkukunada ta ti altar ket isu ti mangibagbagi iti Dios isu nga mamagbalin nga nasantoan, a saan ket nga ti gated ti balitok nga maikabil. Manipud iti teksto, nalawag nga ni Jesus ket saanna nga ayunan dagitoy nga managinkukuna. Iti laksid iti kina-relohioso ken panangggun-odda iti kinasain-aw (isuda koma ti naasideg ken Jesus ngem saan ta isuda met naadayo ken Jesus), dagiti paglintegan ken pagannurotanda ket nagbalin nga bangen kadagiti tattao nga umasideg iti Dios. Ti kangrunaan nga punto ket isu iti panangiyasideg ti Dios kadagiti tattao ngem gapu iti kinamaginkukunada, dagiti tattao ket kimmayakay iti Dios. Ket daytoy nga iyaadayo dagiti tattao iti Dios ket isu ti pagpungpungtotan ni Jesus kadagiti Iskriba ken Fariseo. Iti panangamiris iti teksto iti Jeremias ken Mateo, nalawag nga saan nga patakder nga pagdaydayawan wenno paggannurotan wenno paglintegan ti makaisalakan ken mamagbalin kadagiti a nasantoan. Panaginkukuna nga pagbalinentayo dagiti bagbagitayo nga nasantoan iti bukodtayo nga pagrukodan.Ti Dios laeng ti mamagbalin kadatayo a nasantoan babaen iti nasantaon nga Espiritu. Ti espiritu idalan ken pabilgenntayo nga agbabawi ken agaramid iti naimbag. Ken iti panagaramid iti naimbag ket isu iti panangsango ken panangduprak iti mangidadanes nga bileg nga isu't mangit- ited iti saan a nasayaat ken panagsagaba. No ti Iglesia ket agar-aramid kadagiti manangidadanes nga ar-aramid, ti Iglesia ken nagbalinen nga apon dagiti mannanakaw. Masapul nga denggen ken tungpalentayo ti sao ti Dios kas inwaragawag ni Jeremias ken Mateo nga saan nga agbalin a managinkukuna ken agaramid iti naimbag. Ti aramid ti Dios ket saan laeng nga nakalimita iti uneg ti Iglesia. Ti espiritu ti Dios ket aggargaraw uray iti ruar ti Iglesia. Maikanatad laeng nga makipagtrabaho kadagiti tattao iti ruar ti Iglesia tapno sangoen ken dupraken ti manangidadanes nga bileg ta daytoy ket paset ti ministeryo ti Dios.
Nursery/Kindergarten/Younger Elementary Levels I. Kalpasan ti panagadal, dagiti agad-adal manamnama nga: PANGGEP 1. Maibagada no kasano nga ti Nasantoan nga Espiritu tulonganna dagiti myembro iti Iglesia nga mangaramid iti umno; 2. mailawlawagda no kasano nga dagiti ubbing ket sungbatanda ti Dios iti panangaramid iti umno, ken 3. maipakitada iti biagda babaen iti aramid dagiti makaay-ayo iti Dios. II. KONSEPTO: Ti Espiritu Santo tulonganna ti Iglesia nga pagkaykaysaen dagit tattao nga mangaramid iti umno. KASAPULAN: Biblia (NRSV), offering plate, worksheets III. PROSESO TI PANAGADAL A. Panglukat a Panagdayaw 1. Panangpasangbay 2. Panglukat a kararag: "Managayat a Dios, agyamankami iti kaaddami iti daytoy a panagadal. Kas ub-ubbing, tulongannakami kadi a mangammo ken mangsurot iti Saom. Dagitoy ti kararagmi babaen iti nagan ni Jesus. Amen. 3. Panglukat a kanta "When the Spirit of the Lord Is in Our Heart" When the Spirit of the Lord is in our heart, we can sing like Mary sang (twice). We can sing oh, Lord (twice). We can sing like Mary sang. (repeat this line) When the Spirit of the Lord is in our heart, we can lead like Moses led (twice). We can lead oh, Lord (twice). We can lead like Moses led. (repeat this line) When the Spirit of the Lord is in our heart, we can pray like Daniel prayed (twice). We can pray oh, Lord (twice). We can pray like Daniel prayed. (repeat this line) When the Spirit of the Lord is in our heart, we can dance like Miriam danced (twice). We can dance oh, Lord (twice). We can dance like Miriam danced. (repeat this line B. Panagsagana 1. Isagana dagitiubbing nga agay-ayam it "Unseen Faith" nga ay-ayam Aramaten dagitoy a materyales: daan nga "glove" nga adda markana iti F E A R iti gemgem, dua nga awan kargana a plastik a botelya. 2. Alaen dagiti dua a botelya ti danum. Kaluban diay maysa ken saan a kaluban diay maysa. Isuot diyay "glove" ket ipabasa kadakuada. Saritaan ti FEAR ket idalan isuda nga agsao kadagiti pagbutbutnganda. Iti lamisaan, pitpiten ti bote babaen iti "glove" a suot. Saludsoden kadakuada, ti kada F E A R ket nagballigi ngamagpitpit iti awanan kalubna? Ti kadi F E A R ket nagballigi nga nangpitpit iti botelya nga adda kalubna? Ibaga kadagiti ubbing nga ti botelya nga adda kalubna nga mangibagbagi iti tao nga adda pammatina ken ti met awan kalubna ket ti tao nga awan pammatina. Tulongan isuda nga mangamiris nga ti pammati iti Dios ket tulongannatayo iti tiempo iti panagbuteng, liday, pungtot wenno depresyon. C. Panagadal Saritaen daytoy nga istorya kadakuada Ni Jesus agsao maipapan kadagiti Iskriba ken Fariseo (Naadaw iti Mateo 23: 13-28) Ni makisasao kadagiti adalan ken kadagiti dadduma a tattao. Dagiti Iskriba ken Fariseo ket addada met idiay a makipagdengdengngeg. Ni Jesus agsasao maipapan iti napakumbaba a panagserbi iti dadduma. Kinunana nga iti panagserbi iti dadduma ket napatpateg ngem iti pammarang kadakuada. Saan nga kayat ti Dios dagiti pagan-anay nga isusuottayo wenno ti balay a pagyayanantayo ket isu ti manglapped kadatayo iti panagserbi iti Dios. Kinuna pay ni Jesus nga ti napakumbaba a panagserbi ket isu iti makay-ayo iti Dios a saan ket a ti panangitag-ay ti tattao. No agserbitayo iti dadduma, ipakpakitatayo ti panagyamantayo iti Dios. D. Panangpauneg iti adal/panagbibinningay iti pannakaammo 1. N/K: Pagtotongtongan dagiti banbanag nga insure ti Iglesia iti panagaramid iti umno ken nasayaat.
a. panangibingay iti makan iti kaklase. b. tulongan ti kaklase a mangsapul iti CR c. Panangibingay ti Biblia a basaen iti kaabay. d. panangibaga iti nasayaat maipapan iti kaklase. e. panagdengngeg iti gayyem iti istoryana. 2. YE: Saludsoden dagitoy kadakuada: a. Anya ti kitkitaen ti Dios kadatayo? Ti pagan-amaytayo wenno panangibingay iti pagan-anay kadagiti agkasapulan? b. Anya ti husto, Panangibingay iti makan iti awanan balay nga ubing wenno baybay-an lattan ti ubing nga awanan balay? c. Anya ti husto, tulongan wenno saan a tulongan ti single mother nga nagpatulong nga mangaw- awir kadagiti ubbingna ta apan nakitienda? d. Anya ti kayat ti Dios a makita kadatayo, maikkan iti pammadayaw gapu kadagiti aramidtayo wenno tumulong uray awan ti pammadayaw? E. Panangamiris iti kinapudno babaen iti Biblia Saludsoden: " Sinno ti tumultulong iti Iglesia nga mangisuro kadagiti kamkamengna nga mangaramid iti umno? (Ti Nasantoan nga Espiritu ti mangtultulong iti Iglesia nga mamagkaysa kadagiti tattao nga agaramid iti umno) F. Panangiyaplikar kadagiti Naadal Bagaan ti klase nga agisurat kadagiti sumagmamano nga aramid nga mangipakpakita iti Ayat ti Dios kadagiti dadduma iti balay, pagadalan, ken iti Iglesia. Ipaganetget nga dagitoy nga simple nga aramid iti panangipakita iti kinasayaat kadagiti dadduma ken kadagiti ganggannaet ket paset iti panangipaay iti ayat ken namnama iti panangitakder iti Iglesia ken Pagarian ti Dios. Kalpasan ti diskusyon, tulongan dagiti ubbing nga mangamiris no kasano ti kinarigat daytoy para kadakuada. Idalan isuda nga mangairis nga uray no narigat ng aramiden ti panangipaay iti ayat iti sabali, ti Dios ket may- ayo kadakuada iti panagaramidda iti umno a banbanag. Mangipakita iti ladawan nga mangipakpakita iti kinsayaat nga aramid a mabalinda a koloran. Dagiti N/K ket agusar iti krayola ken dagiti met YE ket water color wenno water soluble a pintor. G. Pangserra a Panagdayaw a. Panangipaay iti pagyaman b. mangkanta iti kanta nga mangiladladawan iti ayat ken kinaimbag. c. Pangserra a kararag: Apomi a Dios, agyamankami kadagiti nangisuro kadakami iti panangisuroda iti umno nga aramid tapno maay-ay daka. Sapay koma ta ti Nasantoan nga Espiritu ket kanayon nga mangipalagip kadakami iti daytoy. Iti nagan ni Jesus, Amen.
Middle and Older Elementary Levels I. PANGGEP Kalpasan ti panagadal, manamnama a dagiti nagadal ket; 1. Maibagada no kasano nga ti Nasantoan nga Espiritu ket matulonganna dagiti kamkameng ti Iglesia iti panagaramid iti umno. 2. Mailawlawagda no kasan nga dagiti Kristiano ket agbibiagda a kadua ti Dios ken sumngbat iti Dios babaen iti panagaramid iti umno; ken 3. Maipakitada ti komitmentda iti napakumbaba a panagserbi ta daytoy ket makaay-ayo iti Dios. II. KONSEPTO: Ti Espiritu Santo tulonganna ti Iglesia nga pagkaykaysaen dagit tattao nga mangaramid iti umno. KASAPULAN: Biblia (NRSV), offering plate, pagkantaan, vserse chart, pagkulay, puraw a kartolina (wenno manila paper, craft paper, wenno anya man a mabalin nga pagsuratan iti mapa ti pakasaritaan) III. PROSESO TI PANAGADAL A. Panglukat a Panagdaydayaw 1. Panangpasangbay: Umisem ken kablaawanda dagiti ubbing. Alaen ti attendance. 2. Panglukat a kararag: : "Managayat a Dios, agyamankami iti kaaddami iti daytoy a panagadal. Kas ub-ubbing, tulongannakami kadi a mangammo ken mangsurot iti Saom. Dagitoy ti kararagmi babaen iti nagan ni Jesus. Amen. 3. . Panglukat a kanta "When the Spirit of the Lord Is in Our Heart" When the Spirit of the Lord is in our heart, we can sing like Mary sang (twice). We can sing oh, Lord (twice). We can sing like Mary sang. (repeat this line) When the Spirit of the Lord is in our heart, we can lead like Moses led (twice). We can lead oh, Lord (twice). We can lead like Moses led. (repeat this line) When the Spirit of the Lord is in our heart, we can pray like Daniel prayed (twice). We can pray oh, Lord (twice). We can pray like Daniel prayed. (repeat this line) When the Spirit of the Lord is in our heart, we can dance like Miriam danced (twice). We can dance oh, Lord (twice). We can dance like Miriam danced. (repeat this line B. Panagsagana 1. Isagana dagitiubbing nga agay-ayam it "Unseen Faith" nga ay-ayam Aramaten dagitoy a materyales: daan nga "glove" nga adda markana iti F E A R iti gemgem, dua nga awan kargana a plastik a botelya. 2. Alaen dagiti dua a botelya ti danum. Kaluban diay maysa ken saan a kaluban diay maysa. Isuot diyay "glove" ket ipabasa kadakuada. Saritaan ti FEAR ket idalan isuda nga agsao kadagiti pagbutbutnganda. Iti lamisaan, pitpiten ti bote babaen iti "glove" a suot. Saludsoden kadakuada, ti kada F E A R ket nagballigi ngamagpitpit iti awanan kalubna? Ti kadi F E A R ket nagballigi nga nangpitpit iti botelya nga adda kalubna? Ibaga kadagiti ubbing nga ti botelya nga adda kalubna nga mangibagbagi iti tao nga adda pammatina ken ti met awan kalubna ket ti tao nga awan pammatina. Tulongan isuda nga mangamiris nga ti pammati iti Dios ket tulongannatayo iti tiempo iti panagbuteng, liday, pungtot wenno depresyon. 3. Idalan isuda nga isao daytoy: "saantayo a Makita a mismo ti pammati, ngem dagiti gapuanan ti pammati ket isu ti nalakatayo nga makita, kas iti pannakapapigsa, kinatured, kinaalinaay ti panunot ken panagteppel. Saantayon nga agdanag ken agbuteng iti anya man no adda pammatitayo ken Jesus. Ipalagip kadakuada nga ti Nasantoan nga Espiritu ket isu ti mangtulong kadatayo kadagitoy nga kapadasan. C. Panagadal 1. Idalan dagiti ubbing nga basaenda ti teksto nga aggigiddan. Idalan isuda nga mangamiris kadagitoy: a. Nagsangit ni Jeremias iti sangoanan dagiti tattao nga agbalbaliwda tapno iti kasta ket ited ti Dios ti daga a pagnanaedanda. 2. Ni San Mateo sinaritana ti maipapan ken Jesus nga saanna nga ayunan ti kinamanaginkukuna dagiti Iskriba ken Fariseo.
3. Dagiti dua a bersikulo ket agpada nga ipagpaganetgetna ti panagbiag nga adda iti Dios tapno maitekder ti iglesia ken ti Pagarian ti Dios babaen iti pannakigammul ti Nasantoan nga Espiritu. 4. Dagiti ubbing ket addaanda iti gagar nga agtagikua kadagiti namateryalan nga alikamen ngem kas Kristiano, dagitoy ket palubosan ket agtalek iti pagaytan ti Dios - agserbi iti dadduma. D. Panangpauneg iti adal/panagbibinningay iti pannakaammo Pagiinnadalan dagitoy; 1. Anya dagiti sinalungasing dagiti tattao ti Dios? (Jeremias 7: 5-6, 8-9) 2. Apay nga kayat ni Jeremias nga agbalbaliw dagiti tattao? Jeremias 7:7) 3. Aay nga kinuna ni Jesus a managinkukuna dagiti Iskriba ken Fariseo? (napatpateg kadakuada ti pammarang ken pammadayaw ngem iti panangaramid iti umno kenagserbi iti tao) 4. Anya ti makunam no kasano ti kayat ti Dios a panangaramat ti biagtayo? (Bay-an a ti Dios ti mangidalan. Agaramid iti umno. Dayawen ti dadduma. Agbiag nga addaan kappia kadagiti dadduma. Tulongan dagiti nakapsut. Agbalin a naanus ken narag-o. Agkararag a kankanayon. Agyaman a kankanayon. Adaywan kinadakes) 5. Apay nga ibiagtayo ti biagtayo iti Dios? (Ti Dios ti Namarsua ken Mangisalakan. Ay-ayatennatayo ken aramidenna ti amin agpaay iti pagsayaatantayo amin) 6. Apay nga narigat ti agbiag agpaay iti Dios? (ti tao ken managimbubukod ken ugalina ti agbiag nga agpaay laeng kenkuana) 7. Anya ti mapasamak no ibiagtayo dagiti biagtayo agpaay iti Dios? (Maidaydayaw ti Dios. Ti Dios ket kankanayon nga adda kadatayo) E. Panangamiris iti kinapudno babaen iti Biblia Saludsoden kadakuada; " Sinno ti tumultulong iti Iglesia nga mangisuro kadagiti kamkamengna nga mangaramid iti umno? (Ti Nasantoan nga Espiritu ti mangtultulong iti Iglesia nga mamagkaysa kadagiti tattao nga agaramid iti umno) F. Panangiyaplikar kadagiti Naadal Idalan isdua nga mangaramid kadagitoy: 1. ME: Bagaan isuda nga aramiden ti "Following God" artwork. Ilawlawag no kasano ti panangsurot iti Dios babaen iti panangusarda kadagiti tugotda nga mangipakpakdaar iti namnamada iti Dios sadinoman ti papananda. Mangisagana iti dakkel a papel a mabalin a pagnaan dagiti ubbing Bagaan dagiti ubbing nga pinturaan bassit dagiti dapanda. Kada ubbing ket sabali a kolor.Bagaan dagiti ubbing nga magnada iti papel ken ugasan dagiti saksakada kalpasan ti pannagnada iti papel. Bay-an nga mamagaan ti pintura iti papel ket ibitin daytoy iti makitada amin. Idalan dagiti ubbing nga agsao nga ti tugotda ket mangipakpakita nga surssurotenda ti Dios iti sadinoman nga papananda. 2. OE: Bagaan dagiti ubbing nga agay-ayam iti "Live for God". Ti panggep daytoy nga ay-ayam ket tapno maamirisda nga iti panagbiag iti Dios, kasapulanda nga agbalin a kas ken Kristo Jesus. Ti biagda ket mangiladladawan iti biag ni Jesus Kristo. Guduaen ti klase iti saggatlo. Ti maysa a kameng ket agbalin a pangulo nga mangipakita iti ayat ken panagserbi iti dadduma. Ti maysa ket isu ti pasurot, isu nga mangtulad ti ar-aramiden ti pangulo. Ti maikatlo ket isu ti agbalin nga hues nga mangamiris iti aramid ti maikadua. Pagsinnukaten dagiti kamkameng inggana nga napadasanda amin ti agakem. Kalpasan ti ay-ayam, idalan isuda nga maysa maysa agsao kasapulan nga agbalintayo nga pagsarmingan iti biag ni Jesus babaen iti panangaramid iti inaramidna. G. Pangserra a Panagdaydayaw 1. Offering/panagyaman 2. mangkanta iti kanta nga mangiladladawan iti ayat ken kinaimbag. 3. Pangserra a kararag: "Apomi a Dios, agyamankami iti nangisuro kadakami iti panagaramid iti umno tapno maay- ayo ti Dios. Sapay koma Apomi a Dios, babaen iti Nasantoan nga Espiritu, kanayon nga salaknibannakami ken ipalagipmoa kankanayon ti panagserbimi iti padami a tao. Iti nagan ni Kristo nga Apmi. Amen.
Youth Level I. PANGGEP Kalpasan ti panagadal, manamnama a dagiti nagadal ket: 1. mailadawanda ti kaipapanan ti "phylacteries", panaginkukuna ken asikayo pay iti inaldaw -aldaw a panagbiag. 2. Mailadawanda dagiti kinadakes nga ar-aramiden dagiti Israelita iti panawen ni Jeremias ken dagiti sungbat kadagitoy nga ibagbaga ni Jeremias. 3.Mapagdasig dagiti saan a nasayaat nga aramid dagiti Hudyo idi panawen ni Jeremias ken iti panawen ni Jesus. 4. mailawagda ti akem ti Nasantoan nga Espiritu iti panangtulong nga pagkaykaysaen dagiti kamkameng ti Iglesia tapno sangoen ken dupraken ti manangidadanes a bileg, ken 5. maipakitada ti komitmentda iti napakumbaba a panagserbi ta daytoy ket makaay-ayo iti Dios. II. KONSEPTO: Ti Espiritu Santo iturongna ti Iglesia iti pannakipagmaymaysa kadagiti tattao (kagimongan) tapno dupraken ti mananggundaway nga bileg. KASAPULAN: Biblia (NRSV), worksheets III. PROSESO TI PANAGADAL A. Panglukat a Panagdaydayaw 1. Panangpasangbay 2. Panglukat a kararag: : "Managparabur a Dios, agyamankami iti panangitedmo kadakami iti opurtunidad nga agadal maipapan iti saom. Lagipenmi n kasano nga ti Trinidad ket pinarsuanakami ken inikkannakami iti panggep dagiti biagmi. Makikaaddaka kadakami kasagadal ken amirisenmi dagiti panggep iti tunggal maysa kadakami. Dagitoy ti kararagmi iti nagan ti anakmo. Amen. 3. Opening song: "Living for Jesus" (HFJ # 289) stanzas 1 and 2 B. Panagsagana Bagaan isuda nga biroken dagiti kaipapananna dagiti sumagmamano nga balikas. Phylacteries, Hypocrisy, woe. Pagkumparaento dagiti aramidda. 1. Phylacteries. Dagitoy ket babassit nga karton nga nakaikargaan iti naisurat nga bersikulo manipud Nasantoan a Surat. Dagitoy nga karton ket ikabkabil wenno nakagalut iti muging wenno iti ima dagiti Hudyo (Deuterenomio 6:6-8). Malaksid iti phylacteries, dagiti Hudyo ket mangikabkabilda pay iti baruyboy kadagiti badbadoda iti pananglagip kadagiti bilbilin ti Dios (Numero 15: 38-40) 2. Hypocrisy wenno panaginkukuna. Maysa nga komentarista ti nagkuna nga ti hypocrite, in Griyego a balikas ket kaipapan iti agak-akem iti pabuya. Kayatna a saoen, ti ipokrito wenn hypocrite ket maysa nga aginkukuna tapno isuna ket mabigbig wenno makaala iti anyaman. Ti panaginkukuna ket bunga ti kinangato. Dagiti napakumbaba a pasurot ti Dios ket kankanayon nga agbibiagda maibasar iti linteg ti Dios gapu ta ay-ayatenda ti Dios ken ti padada a tao - saan nga tapno mabigbigda. No ti maysa a napakumbaba a pasurot ti Dios ket nagbasol, isuna ket ilintegna daytoy babaen iti panangaramid iti umno. Ti ipokrito ket agbirok iti pamuspusan tapno mailemmengna dagiti dakes nga aramidna wenno agbirok iti rason tapno ikalinteganna ti dakes nga aramidna. 3. Woe wenno Asikayo. Daytoy nga balikas ket mangiparparang iti panagladingit ken panagsagaba. Daytoy a balikas ket naisurat iti naminwala (8) iti Mateo 23 nga insao ni Jesus kas panangungetna kadagiti Iskriba en Fariseo. Ti balikas nga Asikayo ket mangiladladawan iti kaasi gapu iti saan a malapdan nga pannusa. C. Panagadal 1.Guduaen ti klase iti dua (2) a grupo ken ited ti maysa a grupo ga basaen ti Jeremias 7:1-11 ket ti maysa ket basaenda ti Mateo 23: 13-28. Damagen iti kada grupo no anya ti makunada kalpasan a nabasada ti teksto. 2. Kalpasan nga inreportda iti klase dagiti obserbasyonda iti teksto, ited dagitoy nga impormasyon tapno mapauneg pay ti pannakaawatda iti teksto. A.Jeremias 7: 1-11. Inusar ti Dios ni Jeremias tapno maballaaganna dagiti tattao nga agbalbalin nga agdepdepende kadagiti nailubongan nga sanikua tapno natalged ti panagbiagda a saan nga agdepende iti Dios. 1. Agbibiagda iti basol gapu ta iti laksid nga saanda nga agtaltalek iti Dios, mamatida nga isalakan latta ti Dios isuda. Saanda nga maamiris nga kitkitaen ti Dios dagiti amin nga aramidda.
2. Naibaon ni Jeremias nga agtakder iti ruangan ken iwaragawagna ti ballaag ti Dios ket nagsangit ni Jeremias kadagiti tattao nga agbalbaliwda. 3. Nagsao ni Jeremia ti mabalin nga aramiden ti Dios kadakuada no agtultuloyda nga agbasbasol ken n kasano met nga gunggunanna isuda no agsbulida iti Dios. Ni Jeremias kunana nga no agbalbaliw dagiti tattao ket agsublida iti Dios, maammoan ken masarakanda nga ti Dios ket isu ti pudno nga natalged nga lugar. B. Mateo 23:13-28. Ni Jesus inpakdaarna ti ladingit ken panagsagaba kadagiti Iskriba, Fariseo ken managinkukuna isu nga agdengdengngeg kenkuana. Asikayo # 1 (b. 13) kadagiti nairikpan iti ruangan ti Pagarian. Asikayo # 2 (b. 14) kadagiti papanguloen ti pammati nga agtaktakaw kadagiti nalaka a magundawayan. Asikayo # 3 (b. 15) kadagiti papanguloen ti pammati isu nga idaldalanda dagiti tattao iti saan nga umiso a dalan. Asikayo # 4 (b. 16-22) kadagiti papanguloen ti pammati isu nga nangaramid iti palso ken manglimlimo nga panagkari. Asikayo # 5 (b. 23-24) kadagiti papanguloen ti pammati isu nga mangipangpagruna kadagiti saan a napateg a banbanag. Asikayo # 6 (b. 25-26) kadagiti papanguloe ti pammati isu nga saan nga nasin-aw, iti uneg man ken uneg ti biagda. Asikayo # 7 (b. 27-28) kadagiti papanguloen ti pammati nga addaan iti napintas a itsura ngem awanan met iti naespirituan a panagbiag. D. Panangpauneg iti adal/panagbibinningay iti pannakaammo Pagtotongtongan ti leksyon ken damagen dagitoy nga saludsod: 1. Kasano nga inaramat ti Dios ni Jeremias? Anya ti mensahe ti Dios kadagiti tattaona? (Ni Jeremias ti instrumento ti Dios iti panangballaagna kadagiti tattaona nga balbaliwanda dagiti wagas ti panagbiagda gapu ta saan a maragsakan ti Dios) 2. Kasano nga ti ballaag ni Jeremias ket mausar ita a panagbiag dagiti Kristiano? (ti sao ti Dios ket saan a nagbaliw ken isu pay laeng ti kasamayan nga wagas iti panagbalbaliw kadagiti dakes nga ug-ugali) 3. Anya ti gunggonga ti Dios kadagiti tattao nga agtalinaed iti sao ken pagayatanna? (maaddaanda iti talged iti panagbiag babaen iti presensya ti nasantoan nga espiritu). Ti kadi sao nga; "agsublika kaniak" ket mangiladladawan iti saan a nagbaliw a puso ti Dios kadagiti tattaona? No wen, apay? No saan, apay? 4. Anya dagiti pito (7) nga asikayo nga insao ni Jesu? Idalan dagti ubbing nga basaenda iti saggaysa dagiti insao ni Jesus ken damagen no anya ti mapasamak iti siasinoma nga agtalinaed nga managinkukuna. 5. Anya dagiti ministeryo ti Iglesia nga manglapped iti panagladingit ken panagsagaba dagiti kamkamengna nu addada iti tengnga ti pannakaidadanes? E. Panangamiris iti kinapudno babaen iti Biblia Saludsoden: kasano nga ti iglesia ket sangoenna ti manangidadanes a bileg? (ti Nasantoan nga Espiritu iduronna ti Iglesia nga makipagkaykaysa kadagiti tattao tapno sangoen ti manangidadanes a bileg babaen kadagiti papangulo, iti man uneg ti Iglesia ken ruar ti Iglesia. F. Panangiyaplikar kadagiti Naadal Kas maysa nga youth worker iti Iglesia, anya dagiti wagas tapno magun-odmo dagitoy? 1. Mapagtalinaed ti nasayaat a relasyon iti Dios ken kanayon nga addaan iti puso nga agserbi. (Tallikudan ti bagi babaen iti panagserbi iti dadduma imbes nga unaen ti mismo a bagi. Panangitalek iti dis ti biag babaen iti panangakseptar ti plano ti Dios iti biag) 2. Managtulnog iti Trinidad. (No maawagan, kanayon nga sumungbat iti Dios iti kastoy, "Adtoyak, Apo." Agtrabaho iti Dios nga awan ti rason ken panangitungtungkua. Agtalek iti Dios, nga babaen iti pannakigammulo ti Nasantoan nga Espiritu ket maaramid dagitoy. Mamati nga ti Dios ket aggargaraw iti biagtayo ken saan a pumanaw kadatayo) 3. Agbalin a managkararag. (Basaen ken amirisen ti Sao ti Dios. Ikararag ti pannakaawat ken panangidalanna. Agfocus iti misyon nga agserbi)
G. Pangserra a Panagdaydayaw 1. offering/panagyaman 2. Pangserra a kanta: "Living for Jesus" (HFJ # 289) stanzas 3 and 4 3. Pangserra a kararag: "Manangngaasi a Dios, agyamankami manen iti panangipaaymo iti oportunidad nga makipagtrabaho kenka babaen iti panagserbimi iti sabali. Babaen iti Espiritu nga managidalan ken mangaywan kadakami, kayatmi ti agbag nga makaay-ayo kenka. Iti nagan ni Jesus. Amen.
Adult Level I. PANGGEP Kalpasan ti panagadal, manamnama a dagiti nagadal ket: 1. mailadawanda ti kaipapanan ti "phylacteries", panaginkukuna ken asikayo pay iti inaldaw -aldaw a panagbiag. 2. Mailadawanda dagiti kinadakes nga ar-aramiden dagiti Israelita iti panawen ni Jeremias ken dagiti sungbat kadagitoy nga ibagbaga ni Jeremias. 3.Mapagdasig dagiti saan a nasayaat nga aramid dagiti Hudyo idi panawen ni Jeremias ken iti panawen ni Jesus. 4. mailawagda ti akem ti Nasantoan nga Espiritu iti panangtulong nga pagkaykaysaen dagiti kamkameng ti Iglesia tapno sangoen ken dupraken ti manangidadanes a bileg, ken 5. maipakitada ti komitmentda iti napakumbaba a panagserbi ta daytoy ket makaay-ayo iti Dios. II. KONSEPTO: Ti Espiritu Santo iturongna ti Iglesia iti pannakipagmaymaysa kadagiti tattao (kagimongan) tapno dupraken ti mananggundaway nga bileg. KASAPULAN: Biblia (NRSV), worksheets III. PROSESO TI PANAGADAL A. Panglukat a Panagdaydayaw 1. Panangpasangbay 2. Panglukat a kararag: : "Managparabur a Dios, agyamankami iti panangitedmo kadakami iti opurtunidad nga agadal maipapan iti saom. Lagipenmi n kasano nga ti Trinidad ket pinarsuanakami ken inikkannakami iti panggep dagiti biagmi. Makikaaddaka kadakami kasagadal ken amirisenmi dagiti panggep iti tunggal maysa kadakami. Dagitoy ti kararagmi iti nagan ti anakmo. Amen. 3. Opening song: "Living for Jesus" (HFJ # 289) stanzas 1 and 2 B. Panagsagana Bagaan isuda nga biroken dagiti kaipapananna dagiti sumagmamano nga balikas. Phylacteries, Hypocrisy, woe. Pagkumparaento dagiti aramidda. 1. Phylacteries. Dagitoy ket babassit nga karton nga nakaikargaan iti naisurat nga bersikulo manipud Nasantoan a Surat. Dagitoy nga karton ket ikabkabil wenno nakagalut iti muging wenno iti ima dagiti Hudyo (Deuterenomio 6:6-8). Malaksid iti phylacteries, dagiti Hudyo ket mangikabkabilda pay iti baruyboy kadagiti badbadoda iti pananglagip kadagiti bilbilin ti Dios (Numero 15: 38-40) 2. Hypocrisy wenno panaginkukuna. Maysa nga komentarista ti nagkuna nga ti hypocrite, in Griyego a balikas ket kaipapan iti agak-akem iti pabuya. Kayatna a saoen, ti ipokrito wenn hypocrite ket maysa nga aginkukuna tapno isuna ket mabigbig wenno makaala iti anyaman. Ti panaginkukuna ket bunga ti kinangato. Dagiti napakumbaba a pasurot ti Dios ket kankanayon nga agbibiagda maibasar iti linteg ti Dios gapu ta ay-ayatenda ti Dios ken ti padada a tao - saan nga tapno mabigbigda. No ti maysa a napakumbaba a pasurot ti Dios ket nagbasol, isuna ket ilintegna daytoy babaen iti panangaramid iti umno. Ti ipokrito ket agbirok iti pamuspusan tapno mailemmengna dagiti dakes nga aramidna wenno agbirok iti rason tapno ikalinteganna ti dakes nga aramidna. 3. Woe wenno Asikayo. Daytoy nga balikas ket mangiparparang iti panagladingit ken panagsagaba. Daytoy a balikas ket naisurat iti naminwala (8) iti Mateo 23 nga insao ni Jesus kas panangungetna kadagiti Iskriba en Fariseo. Ti balikas nga Asikayo ket mangiladladawan iti kaasi gapu iti saan a malapdan nga pannusa. C. Panagadal 1. idalan ti klase a sangsangkamaysa a mangbas iti Jeremias 7: 1-11 2. Gudduaen ti klase iti pito (7) a grupo ket ited iti kada grupo ti maysa nga asikayo nga insao ni Jesus iti Mateo 23: 13-18. a. Grupo 1 (b. 13) Asikayo nga mamaestro iti linteg isu nga mangiserserra iti ruangan ti Pagarian ti Dios. b. Grupo 2 (b. 14) Asikayo nga mamaestro iti linteg isu nga manggungundaway kadagiti balo. c. Grupo 3 (b. 15) Asikayo nga mamaestro iti linteg isu nga mangiturturong kadagiti tattao iti pannakadadael. d. Grupo 4 (b. 16-22) Asikayo nga mamaestro iti linteg isu nga mangipangpangruna kadagiti
nailubongan nga sanikua. e. Grupo 5 (b. 23-24) Asikayo nga mamaestro iti linteg nga awanan asi. Asikayo nga mamaestro iti linteg isu nga magipangpangruna iti apagkapullo ngem saan nga mangikankano iti linteg: kinalinteg, kaasi ken pammati. f. Grupo 6 (b. 25-26) Asikayo nga mamaestro iti linteg nga switik ken mannanakaw. g. Grupo 7 (b. 27-28) asikayo nga mamaestro iti linteg isu nga mangipangangruna iti pangruar nga rupa ngem awanan met iti naespirituan a panagbag. D. Panangpauneg iti adal/panagbibinningay iti pannakaammo 1. Bagaan isuda nga agkomento iti Jeremias 7:1-11 base kadagitoy a puntos: a. Ti panangibaon ti Dios kenni Jeremias tapno ballaaganna dagiti tattao ti Dios. b. Ti pannakaiwaragawag dagiti basol isu nga inaramid dagiti tattao ti Dios. c. Dagiti resulta dagiti basbasol ken dagit gungguna iti panagsubli iti Dios. d. Dagiti pannakipadana iti agdama a panawen. 2. Bagaan dagiti kada grupo nga ipresentarda dagiti naited nga bersikulo kadakuada. Idalan isuda nga ibagada, iti bukodda nga panunot, no anya ti inaramid dagiti iskriba, fariseo ken dagiti managinkukuna nga saan nga makaay-ayo iti Dios. Idalan isuda nga mangibaga iti mapasamak nga pannakadusada no saanda nga agbalbaliw. Iti pakalpasan iti report ti kada grupo, manamnama nga rummuar dagitoy nga testamenot: a. Grupo 1 (b. 13) Makipagtrabahotayo tapno masigurado nga awan ti adda iti ruar iti pagarian ti Dios. b. Grupo 2 (b. 14) Makipagtrabahaotayo tapno masigurado nga awan ti magundawayan gapu iti kinamanagimbubukod. c. Grupo 3 (b. 15) Makipagtrabahotayo tapno masigurado nga amin ket maidalan iti agnanayon a biag iti pagarian ti Dios. d. Grupo 4 (b. 16-22) Makipagtrabahotayo tapno ti biag ket maibiag saan laeng iti namateryalan a banag ngem ketdi iti kapatgan, ket biag nga naespirituan. e. Grupo 5 (b. 23-24) Makipagtrabahayo tapno ipakita ken ibiag ti panangngaasi, ayat, kappia ken talna iti siasinoman nga makasapul tapno maay-ayo ti manangngaasi, naayat ken managparabur a Dios. f. Grupo 6 (b. 25-26) Makipagtrabahotayo tapno agbalin nga nalinteg ti panagbiag. g. Grupo 7 (27-28) Makipagtrabahotayo tapno ti biag dagiti nalinteg ket saanen nga rumigat pay. E. Panangamiris iti kinapudno babaen iti Biblia Saludsoden: kasano nga ti iglesia ket sangoenna ti manangidadanes a bileg? (ti Nasantoan nga Espiritu iduronna ti Iglesia nga makipagkaykaysa kadagiti tattao tapno sangoen ti manangidadanes a bileg babaen kadagiti papangulo, iti man uneg ti Iglesia ken ruar ti Iglesia. F. Panangiyaplikar kadagiti Naadal Ti pito (7) nga Asikayo a sao ni Jesus ket agturong iti panagladingit ken pannakadadael. Balbaliwan ti ugali dagiti mamaestro iti linteg tapno ti pito a basol ket agbalin nga dalan agturong iti kinaragsak. Ekspektaren ti agduduma nga sungbat iti daytoy. Dalan agturong iti panagladingit dalan agturong iti kinaragsak Verse 13 Verse 14 Verse 15 Verses 16-22 Verses 23-24 Tattao adda iti ruar ti pagarian ti Dios Pananggundaway Iti dadduma Maidaldalan dagiti tattao Iti pannakadadael Panangagum iti sanikua Ti sabali Panangitungtungkua iti Hustisya Kaasi ken ayat _____________________ _____________________ _____________________ _____________________ _____________________ Verses 25-26 Mannnanakaw _____________________ Verses 27-28 Dangran dagiti
Nalinteg ____________________ G. Pangserra a Panagdaydayaw 1. Offering/panagyaman 2. Pangserra a kanta: "Living for Jesus" (HFJ # 289) stanzas 3 and 4 3. Pangserra a kararag: Manangngaasi a Dios, agyamankami iti daytoy nga gundaway nga makipagtrabaho kenka babaen iti panagserbi iti dadduma. Babaen iti espiritum nga mangidaldalan ken mangwanwanwan kadakami, agbalin kami koma nga makaay-ayo iti imatangmo. Iti nagan ni Jesus. Amen.